《次韵和若愚登宝公塔》
宋代·黄履

宝塔登题称逸材，云关岫幌半天开。独龙下峙钟形峻，灵鹫旁连翼势回。

翠琰名传千载远，紫金身应四朝来。十虚含吐真空里，假步移文亦小哉。

作者简介：（?—1101）宋邵武人，字安中。仁宗嘉祐二年进士。神宗时累迁御史中丞。哲宗即位，除翰林学士，以承蔡确、章惇风旨，排击正人，为言官论罪，出知越州，历徙五州三府。绍圣初，复召为御史中丞，上章言司马光变更新法为罪，极论吕大防、刘挚、梁焘垂帘时事，乞正典刑。拜尚书右丞。以论救邹浩，罢知亳州。徽宗立，复拜尚书右丞，寻罢。